Europavei 6 (Norge)

Europavei 6 (E6) er en norsk riksvei som går mellom Kirkenes og Svinesund. Veiens lengde er 2 576 km, og den er del av Europavei 6 i Norge og Sverige. Det er Norges lengste vei og går gjennom seks av landets elleve fylker.
På norsk jord følger E 6 traseen Svinesund, Sarpsborg, Oslo, Hamar, Lillehammer, Dombås, Trondheim, Stjørdal, Skogn, Steinkjer, Grong, Mosjøen, Mo i Rana, Rognan, Fauske, så videre opp over Hamarøya med ferge fra Bognes til Skarberget over Tysfjorden til Ballangen, Narvik, Setermoen, Alta, Olderfjord, Lakselv, Karasjok, Varangerbotn, Kirkenes.


== Lengder og trafikkforhold ==
E 6 er den lengste veistrekningen i Norge med til sammen 2576 km. Av dette er 102,7 km i 85 tunneler, 4,0 % av veiens lengde går i tunnel. Av 85 tunneler på E6 er 39 i Nordland fylke, der 6,0 % av veiens lengde er i tunnel. I landskapet Akershus i Viken fylke var 12,3 % av veiens lengde i tunnel i desember 2018.


=== Gjennom de enkelte fylkene ===
E6 går gjennom seks av landets elleve fylker (tabell oppdatert juli 2020).

Lengdene er medregnet ferjer, men unntatt armer.


=== Armer ===
De lengste armene av E6 er:
Osnes–Trældal i Narvik kommune (17,0 km)
Nordnesveien i Kåfjord kommune (14,1 km)
Alnakrysset–Sørenga i Oslo kommune (10,1 km)
Ryen–Gamlebyen i Oslo kommune (4,0 km)
gjennom Ballangen i Narvik kommune (2,4 km)
Vist–Frøset i Steinkjer kommune (1,9 km)
til Værnes lufthavn i Stjørdal kommune (1,8 km)
til Bardufoss lufthavn i Målselv kommune (1,8 km)
til Rygge lufthavn i Moss kommune (1,6 km)
til Lakselv lufthavn i Porsanger kommune (1,5 km)
til Lillehammer sentrum (1,2 km)


=== Standard ===

E6 har varierende standard. Deler av veien er anlagt som motorvei eller motortrafikkvei, med fartsgrenser 80, 90, 100 eller 110 km/t.
 Strekninger med motorveistandardTunga–Kvål 27,8 km
Moelv–Ulvenkrysset 146 km
Klemetsrud–Svinesund (Sverige) 104 km Strekninger med motortrafikkveiLevanger–Branes 6 km
Skogn–Gullberget 13 km
Trondheim lufthavn–Tunga 26,6 km
Gyllan–Liøya (forbi Støren) 9,3 km
Korporalsbrua–Vindåsliene 6,5 km
Sjoa–Fryasletta 33,4 km
Tretten–Moelv
Nordre Fjellhus–Sørenga 4,7 km (arm til Sørenga)
Ryen–Operatunnelen 1,7 km


=== Fartsgrenser ===
 Strekninger med fartsgrense 90 km/t
(langs kortere strekninger underveis, f.eks. ved veikryss og forbi tettsteder, kan det være angitt en lavere fartsgrense. Avstandstall er forsøksvis faktisk strekning med angitt fartsgrense)Neiden–Brannsletta, unntatt Bugøyfjord (32,3 km, Troms og Finnmark)
Goavddesgurnjárga–Ceavrresnjárga, unntatt Sirbma–Bievrrá (44,7 km, Troms og Finnmark)
Levajok–Valjohka bru (32,5 km, Troms og Finnmark)
Jussajeaggi–Lávkkajávri/Grøtterud (29,6 km, Troms og Finnmark)
Olderfjorddalen–Skaidi (14,9 km, Troms og Finnmark)
Veslemoen–Lauvås (32,6 km, Troms og Finnmark)
Storsandnes–Bognelv (22,3 km, Troms og Finnmark)
Nordnestunnellen–Larsbergtunnelen (10,4 km, Troms og Finnmark)
Nordkjosbotn–Dale (12,6 km, Troms og Finnmark)
Bardu bygdetun–Kolbranskaret (14,5 km, Troms og Finnmark)
Jordbrumoen–Gratangseidet (16,7 km, Troms og Finnmark)
Rognan–Borkamo (28,0 km, Nordland)
Lønsdal–Illhøllia tunnel, unntatt Strandjord–Eiterå og ved Storforshei (66,2 km, Nordland)
Svenningelv–Kapskarmo (11,5 km, Nordland)
Grong–Formofoss (7,9 km, Trøndelag)
Sørlia–Vist (6,5 km, Trøndelag)
Rokne–Nordberg (5,2 km, Trøndelag)
Skogn–Gullberget (10,6 km, Trøndelag)
Kvithammer–Stjørdalshalsen (4,4 km, Trøndelag)
Hommelvik–Ranheim, unntatt Stavsjøfjelltunnelen og Væretunnelen (12,6 km, Trøndelag)
Jaktøya–Skjerdingstad (6,9 km, Trøndelag)
Brattlitunnelen–Liøya (4,0 km, Trøndelag)
Klevan–Hesthåggån (4,6 km, Trøndelag)
Sjoa–Fryasletta (33,4 km, Innlandet)
Rustberg–Midtskog (10,7 km, Innlandet)
Vinterbro–Trosterud (6,7 km, Viken)
Svinesund tollstasjon–Riksgrense Sverige (1,5 km, Viken) Strekninger med fartsgrense 100 km/tStorler–Jaktøyen (Trøndelag)Kolomoen–Tangen (Innlandet)
Grankrysset–Hvamkrysset (Viken)
Eidettunnelen–Sarpsborg (Viken)
Horgenkrysset–Patterødkrysset (Viken) Strekninger med fartsgrense 110 km/tMelhus-Kvål (Trøndelag)
Moelv–Kolomoen (Innlandet)
Tangen–Grankrysset (Innlandet, Viken)
Patterødkrysset–Galteryggenkrysset (Viken)
Sarpsborg–Svinesund tollstasjon (Viken)Sommerfartsgrenser

Horgenkrysset–Patterødkrysset (Viken)Vinterfartsgrenser

Dovreskogen–Rosten (5,3 km, Innlandet) 


=== Lengste tunneler ===
Korgfjelltunnelen, Nordland, 8 533 m
Nordnestunnelen, Troms og Finnmark, 5 810 m
Sørkjostunnelen, Troms og Finnmark, 4 670 m
Kobbskartunnelen, Nordland, 4 457 m
Hundorptunnelen, Innlandet, 4 164 m


=== Lengste bruer ===
Hålogalandsbrua, Nordland, 1 533 m
Sandesund bru, Viken, 1 528 m
Mjøsbrua, Innlandet, 1 421 m
Skjomen bru, Nordland, 711 m
Nye Svinesundsbrua, Viken/Sverige, 704  m


=== Trafikk ===


=== Regularitet ===
Kvænangsfjellet er i gjennomsnitt stengt 32 ganger i løpet av vinteren. Vinteren 2019-2020 var veien over Kvænangsfjellet stengt 77 ganger på grunn av uvær. Omkjøring er 169 km lengre (Skibotn–Alta via Finland).
E6 Saltfjellet har vært stengt 76 ganger vinteren 2019–2020 (og med kolonnekjøring omtrent like mange ganger), mens gjennomsnittet er 32. Det er få reelle alternative ruter mellom nord og sør i Nordland. En mulighet er kystveien med to ferjer, en annen mulighet er gjennom Sverige (Trofors–Tärnaby–Arjeplog–Rognan, 250 km lengre, men den veien er også vinterusikker).
Sennalandet i Finnmark har vært stengt 48 ganger sesongen 2019–2020, rekord er i sesongen 2016–2017, da Sennalandet hadde 55 stengninger. Omkjøring er 226 km lengre (Alta–Olderfjord over Karasjok).
E6 Dovrefjell er den av fjellovergangene som er relativt sjelden stengt, og regnes som en av de sikreste fjellovergangene i Norge. Det kan skje at Dovrefjell er stengt, eller har kolonnekjøring ved sterk vind og snøfokk.


== Historikk ==


=== Nummer ===
Betegnelsen E 6 ble innført 1. juni 1965 for strekningen Roma – Bologna – München – Berlin – Trelleborg – Oslo – Stjørdalshalsen (1962 i Sverige). Lenger nord hadde veien for dårlig standard, blant annet fantes det strekninger med grusvei, og ble skiltet riksvei 6 (og gikk over Ifjordfjellet). I det gamle systemet, før 1965, var veien i Norge skiltet med riksvei 1 sør for Oslo, og riksvei 50 nord for Oslo. 1. juli 1969 ble E 6 skiltet til Nordkjosbotn, og i 1983 via Karasjok til Kirkenes. I 1986 fikk den siste delen av E6 i Finnmark fast dekke.
UNECE besluttet i 1983 å reformere systemet. Veien Helsingborg–Oslo–Olderfjord skulle etter det nye nummersystemet bli en del av E47, med endepunkt på Nordkapp. E6 skulle gå strekningen Olderfjord til Kirkenes. Det nye systemet ble skiltet fra 1985 i de fleste land. To unntak var E6 og E4 i Sverige og Norge, hvor regjeringene forhandlet med UNECE fordi de ikke ønsket å skilte om hele disse lange strekningene. De fikk forlenget E6 fra Olderfjord til Trelleborg i Sverige 1992. E47 fikk da Helsingborg som sitt nordlige endepunkt. Sverige og Norge godtok å skilte om de øvrige europaveiene til det nye systemet.


=== Bygging ===

Veien Svinesund–Klemetsrud ble klar som firefelts motorvei i 2009. Første fullverdige firefelts motorvei i Norge var strekningen Berger–Hvam (5,5 km) på E6 i Akershus som ble åpnet for trafikk i desember 1964. På Svinesund var det bomstasjon fra 2005 til 2021 for å finansiere broen.Da Mjøsbrua åpnet 16. november 1985, ble E6 flyttet til vestbredden av Mjøsa mellom Biri og Lillehammer, til erstatning for en parsell av E6 med lav standard mellom Moelv og Lillehammer, på østsiden av Mjøsa. Gamle E6 langs østbredden ble da nedklassifisert til vanlig riksvei (Fylkesvei 213 fra 2010).Strekningen Mjøsbrua–Biri–Vingrom fikk midtrekkverk og forbikjøringsfelt i 2015. Ny motortrafikkvei Frya–Sjoa (33 km) ble åpnet i 2016.
E6 ble på strekningen Narvik–Alta 39 km kortere fra 2012 til 2018, etter bygging av Hålogalandsbrua, Nordnestunnelen, Sørkjostunnelen, Áilegastunnelen, Kåfjordbrua og noen andre tunneler og veier.
På strekningen fra Lakselv til Tana bru ble en vei bygget ferdig 1940. Den er svært værutsatt og hadde svært lav standard og var ikke europavei. I 1983 ble E6 lagt over Karasjok, en 50 km lengre vei som ble bygget i 1960-årene med bedre standard og ikke så følsom for været. En ny Tana bru ble bygget 2020, den tredje på stedet.


==== Motorvei Gardermoen–Moelv ====

Strekningen nord til Moelv (pr. 1. nov. 2020) er motorvei, med unntak av noen kilometer innenfor Oslo kommunes grenser. På denne strekningen (Klemetsrud–Ulven) har veien likevel fire felt, med planskilte kryss og midtdeler, men grunnet bl.a. stigningsforhold og busslommer er den ikke definert som motorvei. Strekningen fra Skaberud til Kolomoen ble åpnet i oktober 2009, mens strekningen fra Dal til Minnesund var ferdig oppgradert til firefelts veg med midtdeler i november 2011. Strekningen langs Mjøsa fra Minnesund til Skaberud var ferdig som firefelts motorveg i 2015. Oppgradering til motorvei mellom Gardermoen og Kolomoen kostet 10 milliarder kroner og arbeidet pågikk over syv år. Strekningen var tidligere motortrafikkvei. I 2019 ble veien åpnet videre nordover til Kåterud, og i oktober 2020 til Moelv, ved Mjøsbrua. Det er planlagt utbygging av E6 til motorvei standard videre nordover, konkret foreløpig til Øyer, nord for Lillehammer.

Kolomoen–Moelv er en strekning på 43 kilometer, og E6 hadde to felt med forbikjøringsfelt på enkelte strekninger. Statens vegvesen utarbeidet kommedelplaner og reguleringsplaner for firefelts veg med midtdeler på strekningen. Kolomoen–Moelv ble sammen med strekningen videre til Øyer i Oppland gitt til statens nye veiselskap, Nye Veier, for videre utbygging. Arbeidet med strekningen tok til tidlig på høsten 2017, med planlagt ferdigstilling av hele strekningen i desember 2020. Delstrekning Kolomoen–Kåterud åpnet 8. oktober 2019, etter planen som var høsten 2019. Kåterud–Brumunddal åpnet 1. juli 2020, mens Brumunddal–Moelv ble åpnet i oktober 2020.
Anlegg av motorveistrekningen Kolomoen-Moelv kostet omkring 4,1 milliarder kroner. Hæhre var entreprenør nord til Arnkvern, Veidekke nord for Arnkvern. På strekningen Kolomoen-Arnkvern ble bygget 29 broer, 11 underganger og fem planskilte kryss. Motorveien fulgte samme trasé som eksisterende E6 og anleggsarbeidet pågikk med trafikk på E6 hele anleggsperioden.


=== Ferjer ===

Da riksvei 50 (rv. 50, senere Europavei 6/E6) ble tatt i bruk gjennom Nordland år 1941, var det 8 ferjeforbindelser på strekningen gjennom fylket, og totalt 9 langs hele strekningen fra nord til sør i landet. 7 av de 8 i Nordland fylke ble fram til 1986 erstattet av fjelloverganger, broer og tunneler. De var: Elsfjord–Hemnesberget, Rognan–Fauske, Røsvik–Bonnåsjøen (Sommerset–Bonnåsjøen fra 1966), Sætran–Forså, Skjærvik–Grindjord, Ankenes–Narvik og Narvik–Øyjord. Fra 1966 var det 4 ferjestrekninger igjen langs E6 i Nordland: Sætran–Forså (til 1969), Skjærvik–Grindjord (til 1972), Sommerset–Bonnåsjøen (til 1986) og Bognes–Skarberget, som fortsatt eksisterer. Sistnevnte ferjeforbindelse er nå den eneste i sitt slag langs E6 i Norge.
Den eneste ferjestrekning langs rv. 50/E6 utenfor Nordland, var beliggende i Troms fylke, nemlig Lyngseidet–Olderdalen. Forbindelsen var i drift til 1975, da den ble avløst av ny E6 langs østsiden av Lyngenfjorden. Før 1937 var det ikke mulig å kjøre til Nord-Norge nord for Rana. Det var bl.a. ikke farbar bilvei over Saltfjellet og de nødvendige ferjestrekninger mellom Fauske og Narvik var ikke etablert. Reiser videre nordover måtte derfor foregå sjøverts, f.eks. med Hurtigruten.


== Byggearbeider og planer ==


=== Troms og Finnmark ===
En ny tunnel drives gjennom Kvænangsfjellet, byggestart var 2021. E6 over fjellet er ofte stengt, og det er ikke noen omkjøringsmuligheter innenfor Norge, kun Finland.Strekningene Nordkjosbotn – Hatteng (23 km) og Olderdalen – Langslett (33 km) skal ifølge Nasjonal transportplan 2022-2033 utbedres senest 2033.


=== Nordland ===
Hålogalandsbrua sto ferdig i desember 2018 og kortet inn E6 med 18 km mellom Narvik og Bjerkvik.
Mer enn 100 km vei planlegges bygget eller utbedret til stamveistandard mellom Fauske og Trøndelagsgrensen i perioden 2015–2025. Se også E6 Helgeland nord og E6 Helgeland sør.
60 km ny eller utbedret vei med stamveistandard planlegges mellom Ulvsvåg og Fauske etter 2025.


=== Trøndelag ===
11 km ny og forbedret vei planlegges i Grong kommune
 Det er vedtatt å bygge motorvei på gjenværende strekninger hele veien Åsen–Ulsberg (rundt 14 mil).
 Ny motorvei under bygging Åsen–Kvithammer (19 km) med oppstart 2022 og planlagt ferdigstillelse 2027
 Utbedring til motorvei planlegges Værnes–Ranheim med byggestart 2020 og åpning 2025
  Melhus sentrum–Ulsberg (kryss med 30Fylkesvei 30) (ca. 70 km) under planlegging. Strekningen bygges ut i perioden 2019–2027. Delstrekningen Korporalsbrua–Vindåsliene bygges i regi av Statens vegvesen, resten av Nye Veier AS.Ny bru parallelt med Gaulabrua to nye bruer over Gaula, og 5,6 km tunnel forbi Lundamo (vest for Gaula) inngår i prosjektet. Det blir også ny(e) tunnel(er) mellom Gaulabrua og Håggån.
Reguleringsplaner foreligger for hele strekningen, som inkluderer nytt kryss med Riksvei 3 på Ulsberg, nye kryss nord og sør for Berkåk, ved Løklia og Soknedal, fem tunneler (den lengste den 3,7 km lange Soknedalstunnelen) og flere bruer.
Gjennom Oppdal ble 3,5 km av E6 i 2015 lagt delvis utenom sentrum. Traseen ligger nær Dovrebanen. Det ble anlagt tre rundkjøringer og underganger for gående og syklende. Arbeidet begynte i 2013 til en pris av 345 millioner kroner. 19. oktober 2015 ble den nye traseen åpnet.


=== Innlandet ===
Gjennom Gudbrandsdalen mellom Lillehammer og Otta har E6 blitt oppgradert, og er under oppgradering på flere delstrekninger.
 Øyer–Tretten oppgradert til motortrafikkvei med forbikjøringsstrekninger i 2012, samt Øyertunnelen.
Fåvang–Elstad: Utvidelse og høyere standard planlegges (midtrekkverk og forbikjøringsstrekninger)
Mellom Elstad (rett sør for Ringebu) og Frya planlegges ny trasé utenom Ringebu sentrum. I Nasjonal transportplan for 2018–2029 gikk regjeringen Solberg inn for å utsette oppstart slik at ny strekning vil være klar tidligst i 2030.
 Frya–Vinstra: Veien ble lagt i tunnel under Hundorp og flyttet til vestsiden av Lågen utenom tettstedene Harpefoss og Vinstra, midtrekkverk og forbikjøringsstrekninger, påbegynt 2013, ferdig 2016.
 Vinstra–Sjoa: Legges utenom Kvam inkludert en ny tunnel gjennom Teigkampen på vestsiden, midtrekkverk og forbikjøringsstrekninger, påbegynt 2014, ferdig 2016.
 Sjoa–Otta (ca. 12 km), planfase. Regjeringen Solberg gikk i 2017 inn for å utsette oppstart til 2023.Samlet kostnad for oppgraderingene Elstad/Ringebu til Otta (totalt 56 km) ble anslått til omkring 7 milliarder kroner. Strekningen Frya–Sjoa planlegges for å ta høyde for fremtidig flom.
 Det er vedtatt å bygge motorvei på gjenværende strekninger hele veien Øyer–Svinesund (rundt 310 km).
 Biri–Øyer (ca 44 km) skal bygges ut til motorvei i regi av Nye Veier. Byggeperiode planlegges til 2020, med fullførelse i 2025. Strekningen Biri–Vingrom ble i 2014–2015 utvidet med forbikjøringsfelt, og det ble satt opp midtrekkverk. Utvidelsen skal etter planen inngå i den fremtidige motorveien Biri–Øyer. Moelv–Biri er en strekning på 2 km, inkludert ny Mjøsbru. Det foreligger kommunedelplan for strekningen i Ringsaker og Gjøvik kommuner. Når utbygging av denne strekningen, inkludert ny bru over Mjøsa blir aktuelt, er avhengig av hvilken prioritering Nye Veier gir strekningen, i tillegg til statlig finansiering.


=== Oslo ===
E6 er motorvei Moelv–Svinesund, unntatt en strekning på 11 km i Oslo øst, delvis fordi det er busslommer direkte ved veien uten separering.
 For E6 innenfor Oslos bygrense foreligger planer for bygging av ca. 15 km ny motorvei mellom Klemetsrud og Trosterud, med bussfelt mellom Klemetsrud og Abildsø og ny tunnel mellom Abildsø og Fjellhus. Mulig byggestart: 2024.


== Kommuner og knutepunkter ==
Se Europavei 6 (Norge)/veiliste Nord for E6 gjennom fylkene i Nord-Norge. For detaljer i de enkelte fylkene se
Europavei 6 (Troms og Finnmark)
Europavei 6 (Nordland)
Se Europavei 6 (Norge)/veiliste Midt for E6 gjennom Trøndelag. For detaljer se
Europavei 6 (Trøndelag)
Se Europavei 6 (Norge)/veiliste Innlandet for E6 gjennom Innlandet. For detaljer se
Europavei 6 (Innlandet)
Se Europavei 6 (Norge)/veiliste Sør for E6 gjennom fylkene sør for Trøndelag. For detaljer i de enkelte fylkene se
Europavei 6 (Viken)
Europavei 6 (Oslo)


== Alternative veier ==
Det finnes alternative veier for å reise fra et sted langs veien til et annet. Flere av dem går gjennom Sverige eller Finland.

Svinesund–Skedsmokorset: Riksvei 204/22Fylkesvei 22/Riksvei 22/Riksvei 226 via Mysen og Fetsund, 3 km kortere, 32 min mer reisetid.
Årum (Fredrikstad)–Skedsmokorset: Riksvei 22/Riksvei 226 via Mysen, 4  km kortere, 26 min mer reisetid.
Moss–Skedsmokorset: 120Fylkesvei 120/Riksvei 226, 6  km lengre, 30 min mer reisetid.
Oslo–Lillehammer: Riksvei 4 via Gjøvik, 11 km kortere, 15 min mer reisetid.
Oslo–Trondheim: Riksvei 3 via Østerdalen, 39 km kortere, 30 min mindre reisetid. Dette er den vanligste ruten for gjennomgående trafikk og tar 90 % av tungtrafikken.

Oslo - Trondheim: Riksvei 3/215Fylkesvei 215/237Fylkesvei 237/217Fylkesvei 217/30Fylkesvei 30/Riksvei 3 via Rendalen, 46 km kortere.
Lillehammer–Hjerkinn: 27Fylkesvei 27/29Fylkesvei 29 via Folldal, 14 km kortere
Oslo–Alta: Riksvei 3/Riksvei 25//småvei//Europavei 8/93/Europavei 45 via Särna—Östersund, 200 km kortere, 3 timer kortere reisetid.
Göteborg–Alta: ////Europavei 8/93/Europavei 45, via Mora–Östersund, 220 km kortere.
Fauske–Narvik: Riksvei 827 via Kjøpsvik, 14 km kortere, og en timers fergestrekning. Anbefales ofte som alternativ for tungtransport fordi man unngår to stigninger langs E6.
Narvik–Karasjok: Europavei 10//93/Europavei 45/Riksvei 92, via Kiruna–Kautokeino, 120 km kortere.
E6 ble på strekingen Narvik–Alta 39 km kortere fra 2013 til 2018, med hjelp av nye bruer og tunneler.
Oslo–Kirkenes: Europavei 16//////Europavei 75/92/Riksvei 92, via Orsa–Sundsvall–Kemi, 570 km kortere, 9 timer kortere reisetid.
Alta–Kirkenes: Europavei 45/Riksvei 92/92/92/Riksvei 92/Europavei 6, via Finland, 110 km kortere.
Lakselv–Tana bru: 98Fylkesvei 98, via Ifjordfjellet, periodevis vinterstengt, 50 km kortere.Strekninger der E6 er mer enn dobbelt så lang som luftlinjen:

Markenes–Olderdalen 123 km / 61 km
Skibotn—Alta 285 km / 134 km
Alta–Karasjok 247 km / 103 km
Lakselv–Kirkenes 400 km / 197 km
Kombinasjonen E6/E8 Olsborg–Tromsø 121 km / 58 km


== Se også ==
Europavei 6 (Sverige)
Europavei 6
Pilegrimsleia over Dovrefjell
Riksvei 3


== Referanser ==


== Eksterne lenker ==
(no) Statens vegvesen – trafikkmeldinger Ev6
(no) Statens vegvesen – trafikkmeldinger
(no) Statens vegvesen – kolonnekjøring
(no) Statens vegvesen – kolonnetider i Vest-Finnmark
(no) Statens vegvesen – nattestengingerVegvesenets vegkart
Vegvesenets liste over kryssnummer
Fergeruter Bognes – Skarberget Arkivert 31. juli 2017 hos Wayback Machine.
Fem fergestrekninger mellom Narvik og Bodø i 1941
Aftenposten.no – Din nye veihverdag (Publisert 19. mai 2009)
E6 Mo i Rana - Narvik 428 km in 6:54 min (Video)